Diari Oficial de la Generalitat Valenciana


Sumari del DOGV 2496, del 27-04-1995 (1995/834504)

DECRET 41/1995, de 22 de març, del Govern Valencià, pel qual s'accepta la cessió gratuïta de la propietat de l'immoble situat a Cullera, destinat a la construcció d'un centre de salut, realitzada per l'Ajuntament de Cullera
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/03/22/41/dof/vci/html**

### Dades del document

Número de DOGV
:   2496

Data del DOGV
:   27-04-1995

Secció del DOGV
:   DISPOSICIONS GENERALS

Número del document
:   1995/834504


Data del document
:   22-03-1995

Organisme emissor
:   Conselleria d'Economia i Hisenda

Tipus de document
:   Decret

DECRET 41/1995, de 22 de març, del Govern Valencià, pel qual s'accepta la cessió gratuïta de la propietat de l'immoble situat a Cullera, destinat a la construcció d'un centre de salut, realitzada per l'Ajuntament de Cullera.   
L'Ajuntament de Cullera, en la sessió plenària realitzada el dia 26 de gener de 1993, acordà la cessió gratuïta a la Generalitat Valenciana de la propietat de l'immoble situat entre l'avinguda Diagonal País Valencià, carrer dels Pescadors i carrer de La Vega, propietat de l'ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 22 de març de 1995,  
DECRETE:  
Article primer  
Acceptar la cessió gratuïta de la propietat realitzada per l'Ajuntament de Cullera, de l'immoble de 534 m2 de superfície, situat a Cullera, que confronta: nord, avinguda Diagonal País Valencià, est, carrer dels Pescadors, i sud, carrer de La Vega.  
La finca que s'accepta haurà de segregar-se del solar de 881,25 m2 de superfície, situat a Cullera, que confronta: nord i oest, amb la gran via Diagonal, sud, amb el carrer del General Primo de Ribera, i est, amb el carrer en projecte número cinc, que consta inscrit en el Registre de la Propietat de Cullera, en el tom 1.611, llibre 396, foli 223, finca 21.757.  
Article segundo  
La cessió gratuïta efectuada per l'Ajuntament de Cullera es fa amb la condició de destinar l'immoble a la construcció d'un centre de salut, en el termini màxim de cinc anys, i a mantenir-ne la destinació durant els 30 següents. En el cas que no fos destinat al fi per al qual ha estat cedit, o deixés de ser-ho posteriorment, es consideraria resolta la cessió i revertiria a l'Ajuntament de Cullera, el qual tindrà dret a percebre, prèvia taxació pericial, el valor dels detriments experimentats pel bé cedit.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 22 de març de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI